Okresná prokuratúra Ružomberok 
Dončova 8, 034 53 Ružomberok 1

Sp. zn. : 1 Pv 269/13/5508	Ružomberok, 24.3.2014
EEČ : 2-42-30-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 300,00 € 
b.	Peňažná suma určená na všeobecne prospešné účely: 25,00 € 
c.	Konkrétny adresát peňažnej sumy určenej na všeobecne prospešné účely: Občianske združenie Konzultačné a informačné centrum EDUKOS, so sídlom Ťatliak 8, Dolný Kubín, IČO: 37801848
d.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ Ružomberok pod spisovou značkou ORP-60/DI-RK-2013.
vedené na tom skutkovom základe, že dňa 08.07.2013 v čase o 11.20 h viedol osobné motorové vozidlo zn. XXXXX  ev. č. XXXXX so spolujazdcom XXXXX, nar. XXXXX, trvale bytom XXXXX, pričom v úseku štátnej cesty I/18 v km 525/5 XXXXX stál za krajnicou na odstavnej ploche v smere do Liptovského Mikuláša, následne sa pri otáčaní smerom na Ružomberok dostatočne nepresvedčil či od Ružomberka neprichádzajú ďalšie vozidlá, vošiel do jazdného pruhu, pričom nedal prednosť v jazde v smere od Ružomberka prichádzajúcemu osobnému motorovému vozidlu zn. XXXXX ev. č. XXXXX,  ktoré viedol vodič XXXXX, nar. XXXXX, trvale bytom XXXXX, XXXXX spolu so spolujazdcami XXXXX, nar. XXXXX,  trvale bytom  XXXXX, XXXXX, XXXXX,  nar. XXXXX, trvale bytom XXXXX,  XXXXX, XXXXX, nar. XXXXX trvale bytom XXXXX  XXXXX a XXXXX, nar. XXXXX, trvale bytom XXXXX, XXXXX, pričom XXXXX svoje vozidlo pre krátku vzdialenosť nedokázal ubrzdiť a narazil  prednou časťou  svojho vozidla  do ľavej bočnej časti osobného motorového vozidla zn. XXXXX ev. č. XXXXX ktoré po náraze odhodilo vľavo za krajnicu vozovky,  keď pri dopravnej nehode utrpela XXXXX zlomeninu nosových kostí s potrebnou dobou liečenia 9 dní.  

Odôvodnenie: 
	Poverený príslušník Okresného riaditeľstva PZ Okresného dopravného inšpektorátu Ružomberok pod sp. zn. ČVS: ORP-60/ODI-RK-2013 dňa 08.07.2013 podľa § 199 ods. 1  Trestného poriadku  začal trestné stíhanie  a súčasne podľa § 206 ods. 1 Trestného poriadku vzniesol  obvinenie XXXXX za prečin ublíženie na zdraví podľa § 158 Trestného zákona na skutkovom základe uvedenom vo výrokovej časti tohto uznesenia. 

Preskúmaním k veci sa vzťahujúceho vyšetrovacieho spisu som zistila, že skutok, pre ktorý je vedené trestné stíhanie je preukázaný  priznaním obvineného XXXXX, výpoveďami svedkov XXXXX, XXXXX, XXXXX, XXXXX, XXXXX, XXXXX, zápisnicou o obhliadke miesta nehody s fotodokumentáciou a záznamom dopravnej nehody.
	
Vyšetrovací spis s návrhom povereného príslušníka PZ  na podanie obžaloby bol tunajšou prokuratúrou odstúpený probačnému a mediačnému úradníkovi Okresného súdu Ružomberok  za účelom vykonania mediácie, ktorá bola úspešne ukončená dňa 27.02.2014. 

Obvinený XXXXX a poškodení XXXXX a XXXXX  uzatvorili dňa 27.02.2014 dohodu o zmieri, v rámci ktorej  obvinený vyhlásil, že spáchal skutok, za ktorý je stíhaný a toto vyhlásenie vykonal slobodne, vážne a určito. Poškodený XXXXX nepožadoval od obvineného náhradu škody, poškodená XXXXX žiadala uhradiť náklady na liečbu vo výške 300 €. Uvedenú sumu obvinený poukázal poškodenej poštovým poukazom dňa 26.02.2014. Poškodení  vyhlásili, že súhlasia so zmierom a že nemajú a ani v budúcnosti nebudú mať v súvislosti s prečinom, ktorého sa dopustil obvinený, žiadne ďalšie nároky na odškodnenie. 

Zároveň obvinený zložil do pokladne Okresnej prokuratúry Ružomberok  peňažnú sumu na všeobecne prospešné účely vo výške 50 €. V zmysle uzatvoreného zmieru bol určený adresát peňažnej sumy Občianske združenie Konzultačné a informačné centrum EDUKOS, so sídlom Ťatliak 8, Dolný Kubín, IČO: 37801848, číslo účtu: 1459608858/0200 s  tým, že z uvedenej sumy bude 25 € poukázaných na peňažnú pomoc obetiam trestnej činnosti. 

Podľa § 220 ods. 1 písm. a), b), c)  Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje  5 rokov, môže prokurátor so súhlasom obvineného a poškodeného  rozhodnúť o schválení zmieru a zastaviť trestné stíhanie, ak obvinený 
a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne  a určito, 
b/ nahradil škodu, pokiaľ  bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestným činom,
c/ zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje  prokurátor takýto spôsob rozhodnutia za dostačujúci. 
 
Za prečin ublíženie na zdraví podľa § 158 Trestného zákona hrozí zákonodarca trestom odňatia slobody až na jeden rok. 

Z vyšetrovacieho spisu vyplýva, že obvinený XXXXX nebol doposiaľ súdom trestaný ani postihnutý za priestupok.  Obvinený aj poškodení súhlasili s postupom podľa § 220 ods. 1 Trestného poriadku. 

V trestnom konaní si nárok na náhradu škody vo výške 41,47 € uplatnil aj subjekt Dôvera zdravotná poisťovňa, a.s. z titulu poskytnutej zdravotnej starostlivosti XXXXX. S poukazom na ustanovenie § 4 ods. 3 zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla  si zdravotná poisťovňa môže uplatniť uvedený nárok z povinného zmluvného poistenia vozidla obvineného, ktorý preukázateľne nahlásil poistnú udalosť spoločnosti Kooperativa poisťovňa, a.s. Možno vysloviť, že obvinený urobil iné opatrenie na náhradu škody ako to predvída ustanovenie § 220 ods. 1 písm. b) Trestného poriadku. 

Obvinený má uzatvorenú zmluvu o povinnom zluvnom poistení motorového vozidla zn. XXXXX ev. č. XXXXX číslo zmluvy 6573542680 so spoločnosťou Kooperativa poisťovňa, a.s. Uvedený subjekt bol v trestnom konaní zo strany konajúceho policajta poučený ako poškodený, avšak práva poškodeného uvedenej poisťovni neprislúchajú. Na základe uzatvorenej zmluvy o povinnom zmluvnom poistení vozidla má obvinený právo, aby v zmysle § 4 ods. 2, 3 zákona č. 381/2001 Z. z. poisťovateľ za neho nahradil nároky špecifikované v ustanovení § 4 ods. 2 písm. a), b), c) a d) a nároky uplatnené príslušnými subjektami ako to predpokladá § 4 ods. 3 citovaného zákona. Poisťovateľ má právo voči poistenému na náhradu poistného plnenia len v prípade porušenia ustanovení vyššie citovaného zákona. 
	
Vzhľadom na povahu a závažnosť  spáchaného  činu, všetky okolnosti prípadu a s prihliadnutím na osobu obvineného som dospela k záveru, že takýto spôsob rozhodnutia trestnej veci vo vzťahu k obvinenému je dostačujúci, a preto som zmier uzatvorený medzi obvineným a poškodenými schválila a trestné stíhanie obvineného XXXXX zastavila podľa § 220 ods. 1 Trestného poriadku.  

Poučenie: 
Proti tomuto uzneseniu sťažnosť nie je prípustná (§ 215 ods. 6 Trestného poriadku).

JUDr. Elena Makovická
prokurátorka